**Antonio Inutile** (s. 12. toukokuuta 1985 Järvenpää) on suomalainen jalkapalloilija, joka edustaa Kakkosessa pelaavaa FC Honkaa. Hän on pelipaikaltaan hyökkääjä tai hyökkäävä keskikenttäpelaaja. Inutile on suomalaissyntyinen, mutta hänellä on italialaisia sukujuuria isänsä puolelta.

Inutile aloitti pelaamaan jalkapalloa 10-vuotiaana Järvenpään Palloseurassa. Hän siirtyi 14-vuotiaana Helsingin Jalkapalloklubiin junioreihin, joita edusti puolitoista kautta. Kesken kauden 2001 hän vaihtoi FC Jokerien organisaatioon ja edusti kolmen kuukauden ajan seuran Ykkösessä pelannutta reservijoukkuetta FC Jokruja. Vuodeksi 2002 Inutile palasi JäPS:iin, tehden debyyttinsä miesten tasolla Kolmosessa. Hän pelasi Järvenpäässä vain puoli kautta, siirryttyään kesällä Turun Palloseuran A-junioreihin. Kaudeksi 2003 Inutile palasi Jokereihin, jossa pelasi puoli vuotta ennen siirtymistään Italian kuudennella sarjatasolla pelanneeseen AS Pescina Valle del Giovincoon.

Sarjakauden päätyttyä Italiassa Inutile palasi takaisin Suomeen viimeistelemään opintonsa. Vuoden 2005 alussa hän liittyi HJK:n Kakkosessa pelanneen reservijoukkueen Klubi 04:n riveihin. Joukkue nousi kauden päätteeksi Ykköseen Inutilen onnistuen maalinteossa kahdeksan kertaa 18 ottelussa. Seuraavana kautena hän teki sarjatasoa ylempänä 19 ottelussa peräti 17 maalia, nousten hyvien otteidensa myötä tekemään liigadebyyttinsä HJK:n edustusjoukkueessa. Kaudeksi 2007 Inutile solmi sopimuksen Veikkausliiga-seura FC KooTeePeen kanssa. Yhden Kotkassa vietetyn vuoden jälkeen hän siirtyi Vaasan Palloseuraan, jota Inutile edusti neljän kauden ajan tehden 19 maalia 92 liigaottelussa.

Talvella 2012 Inutile siirtyi Unkarin pääsarjajoukkue Lombard-Pápa TFC:iin. Hän pääsi kentälle yhdeksän kertaa sarjaotteluissa jääden maaleitta. Inutile palasi Suomeen ja teki syyskuussa loppukauden mittaisen sopimuksen Ykkösessä pelanneen PK-35 Vantaan kanssa. Maaliskuussa 2013 hän solmi yhden vuoden jatkosopimuksen joukkueen kanssa. Kaudeksi 2014 Inutile siirtyi Ykköseen nousseeseen HIFK:iin, tehden kahdeksan maalia 21 ottelussa joukkueen noustessa Veikkausliigaan. Alkuvuodesta 2015 Inutile teki sopimuksen Kakkosen sarjapaikalta uudestaan aloittavan FC Hongan kanssa.

Inutile on edustanut Suomen alle 17-vuotiaiden jalkapallomaajoukkuetta kolmesti vuonna 2001.

Lähteet
-------

* Vuorinen, Juha & Kasila, Markku: *Pelimiehet – Suomen jalkapallon pelaajatilastot 1930–2006*, s. 98. Suomen urheilumuseosäätiö, 2007. ISBN 978-952-99075-9-5.
* 90min n:o 1/2012 - Sivu 22 (Antonio Inutile Unkarissa) *90 min*.  huhtikuu 2012. Viitattu 9.2.2015.

1. 1 2  Antonio Inutile *Veikkausliiga.com*. Veikkausliiga Hall of Fame. Viitattu 9.2.2015.
2. ↑  Antonio Inutile jalkapalloilemaan Kotkaan *mtvuutiset.fi*.  22.11.2006. Viitattu 7.8.2019.
3. ↑  Ennakko: PuiU - JäPS la 27.7. klo 12.00 (Puistolan nurmi) *JaPS.fi*.  Arkistoitu 4.3.2016. Viitattu 9.2.2015.
4. ↑  Vaisu Kelohonka ei pysynyt kyydissä, Inutile Jokereihin *JaPS.fi*.  18.3.2003.  Arkistoitu 19.2.2005. Viitattu 9.2.2015.
5. ↑  Antonio Inutile FC KooTeePeehen *Veikkausliiga.com*.  22.11.2006. Viitattu 9.2.2015.
6. ↑  PK-35 Vantaa hankki liigatason vahvistuksen *Suomifutis.com*.  2.9.2012. Viitattu 9.2.2015.
7. ↑  Kovan luokan keskikenttäpelaaja jatkaa PK-35 Vantaalla *Suomifutis.com*.  1.3.2013. Viitattu 9.2.2015.
8. ↑  Antonio Inutile ja Pauli Kuusijärvi HIFK:hon *Palloliitto.fi*.  9.12.2013.  Arkistoitu 9.2.2015. Viitattu 9.2.2015.
9. ↑  HS: Honka kasaamassa kovaa joukkuetta Kakkoseen *Kymppipaikka.fi*.  7.2.2015. Viitattu 9.2.2015.
10. ↑  Soininen, Heidi: *Jalkapallokirja 2013*, s. 125. Helsinki: Suomen Palloliitto, 2013. ISSN 0787-7188.